钦定古今图书集成/明伦汇编/家范典/第085卷 > 《同声歌》前人
## 钦定古今图书集成/明伦汇编/家范典/第085卷 > 《同声歌》前人

邂逅承际会，得充君后房。情好新交接，恐栗若探汤。
不才勉自竭，贱妾职所当。绸缪主中馈，奉礼助蒸尝。
思为苑蒻席，在下蔽匡床。愿为罗衾帱，在上卫风霜。
洒扫清枕席，鞮芬以狄香。重户给金扃，高下华灯光。
衣解巾粉卸，列图陈枕张。素女为我师，仪态盈万万。
众夫所希见，天老教《轩皇》。乐莫斯夜乐，没齿焉可忘。